SOPIMUS AVUSTUKSEN SIIRROSTA JA KÄYTÖSTÄ

**Sopimuksen osapuolet**

1. Avustuksen saaja: Satakunnan Sydänpiiri ry

2. Avustuksen käyttäjä:

**Sopimuksen kohde**

STEA:n myöntämä avustus

* kohdenumero: AK3771
* käyttötarkoitus: Jäsenyhdistysten toiminnan tukeminen
* myöntämisvuosi: 2022

Avustuksen käyttäjälle maksettava avustusosuus tarkentuu anomusten ja tilitysten mukaan.

**Avustuksen käyttö**

Avustusta saa käyttää ainoastaan avustuspäätöksen mukaiseen tarkoitukseen.

Hyväksyttäviksi kuluiksi katsotaan avustuspäätöksen mukaisesta toiminnasta tai hankkeesta johtuvat tarpeelliset ja määrältään kohtuulliset kulut toiminnan tai hankkeen tuotoilla vähennettynä.

Toiminta-avustusta (AK) saadaan käyttää avustuksen myöntämisvuoden ja sitä seuraavan kalenterivuoden aikana syntyviin kuluihin tai menoihin.

Avustuksen käyttäjän on kirjattava se osa seuraavalle vuodelle siirretystä ja maksetusta avustuksesta saaduksi avustusennakoksi, jota vastaan ei ole syntynyt hyväksyttäviä nettokuluja. Vastaavasti avustuksen käyttäjän on kirjattava siirretty mutta maksamaton avustus siirtosaamiseksi, mikäli hyväksyttäviä nettokuluja on syntynyt maksamatonta avustusta vastaava määrä.

Avustuksen käyttäjän on järjestettävä kirjanpitonsa ja tilintarkastuksensa avustuksista annetun lain 18 §:n mukaisella tavalla.

Avustuksen käyttäjän on kirjanpitolain 2:10.2 §:n mukaisesti säilytettävä kirjanpidon tositteet vähintään 6 sekä kirjanpitokirjat ja tililuettelot 10 vuotta sen vuoden lopusta lukien, jolloin tilikausi on päättynyt.

**Avustuksen käytön valvonta**

Avustuksen käyttäjän tulee toimittaa avustuksen saajalle vuosittain **31.3. mennessä** vuosiselvitys edellisenä toimintavuotena saamansa avustuksen käytöstä.

Selvitys tulee pitää sisällään:

* avustuksen käyttäjän tilinpäätöksen ja tilintarkastuskertomuksen
* kustannuspaikkakohtaisen tuloslaskelman avustetusta toiminnasta
* riittävät tiedot toteutetusta toiminnasta, että avustuksen saaja voi tehdä käytetystä avustuksesta vuosiselvityksen STEA:lle 30.4. mennessä

Avustuksen käyttäjä on tietoinen, että STEA:lla on avustuslain nojalla oikeus tarkastaa myös sen toimintaa ja taloutta, jolle toimintaan tai hankkeeseen myönnetty avustus tai sen osa on siirretty.

Avustuksen käyttäjän tulee antaa STEA:lle avustuspäätöksen ehtojen noudattamisen valvomiseksi oikeat ja riittävät tiedot.

**Avustuksen käyttöön liittyvät yleiset ehdot**

Avustuksen käyttäjä on tutustunut STEA:n internetsivuilla julkaistuihin yleiskulujen kohdentamisen periaatteet ja soveltamisohjeeseen, avustuksen käyttö- ja raportointioppaaseen ja muihin avustuksen käyttöä ohjaaviin oppaisiin ja ohjeisiin. Avustuksen käyttäjä on tietoinen saamansa rahoituksen luonteesta ja sitoutuu noudattamaan lakia avustuksista sekä muita STEA:n julkaisemia ohjeita ja oppaita.

Tätä sopimusta on laadittu **kaksi** (2) yhtä pitävää kappaletta yksi avustuksen saajalle, yksi avustuksen käyttäjälle ja yksi STEA:lle toimitettavaksi.

Paikka:            . päivänä      kuuta 202

Avustuksen saaja: Satakunnan Sydänpiiri ry

Allekirjoitus:       Allekirjoitus

Nimen selvennys       Nimen selvennys

Avustuksen käyttäjä: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimen selvennys: